มีอะไรกับแฟนวันที่29 มีนา แบบป้องกันค่ะแต่มีน้ำขาวๆออกมาเลยไม่แน่ใจว่สเป็นของแฟนหรือของเรา ได้กินยาคุมแบบ1เม็ดไปค่ะ กินในวันที่29มีนาเลยค่ะ หลังจากนั้นวันที่3-5เมษา มีเลือดออกค่ะ ออกเยอะเหมือนประจำเดือนเลยค่ะ ปกติประจำเดือนจะมาวันที่16-19 แต่ตอนนี้ยังไม่มาเลยค่ะ มีโอกาสท้องมั้ยคะ
สวัสดีค่ะ ในกรณีนี้น่าจะเป็นยาคุมฉุกเฉิน ที่กินหลังมีเพศสัมพันธ์ภายใน 72 ชั่วโมงเพื่อช่วยลดโอกาสการตั้งครรภ์ซึ่งยาคุมฉุกเฉินประกอบไปด้วยฮอร์โมนเพศขนาดสูงในคราวเดียวมีประสิทธิภาพประมาณ 80-90% ถ้าใช้อย่างถูกต้อง หลังการกินยาประเภทนี้ จึงอาจมีผลข้างเคียงที่ตามมาเช่น มีเลือดออกผิดปกติทางช่องคลอดภายใน 1-2 สัปดาห์หลังใช้ยา ประจำเดือนมาคลาดเคลื่อนแต่ไม่ควรเกินไปจาก 35 วันจากรอบก่อน คลื่นไส้ อาเจียน ปวดท้องได้จากที่กล่าวมานั้น เลือดที่ออกมาหลังกินยาอาจจะเป็นเลือดจากผลข้างเคียงยา ประจำเดือนคลาดเคลื่อนอาจเกิดจากยา แต่สุดท้ายแล้วก็ควรจะมา ถ้าทำให้มาช้าเกิน 35 วันจากรอบก่อนไปแล้ว ควรยืนยันการตั้งครรภ์ สามารถซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ หากให้ผลลบ แต่รอบเดือนก็ยังไม่มา ควรไปยืนยันผลที่รพ.และหาสาเหตุต่อไป